【戰況R1】啪啪啪~鍾易禮取得畢業後首W！
2024年05月08日 19:05
東網電視
更多新聞短片
頭場五班谷1200米，文廐「喜駿之星」近幾仗減分多後，已經明顯近咗，今晚排埋4檔好快放到頭，對手又冇點逼佢，走來好舒服，結果直路頂住全程走3疊的「精明勇駿」，以4.4倍熱門身份取下服役第5W，而鞍上人鍾易禮上周三贏滿70W畢業後，今日都順利以大師傅身份贏得首捷。跑第3、4名係艾道拿的「有你有我」及霍宏聲的大熱門「飛躍凱旋」。
終止5期不勝贏到24W嘅文家良，話「喜駿之星」回師首本路程谷草1200米，居五班抽得4檔有助贏馬，現時此駒喺五班贏到有交代，今仗贏馬後回升四班略嫌辛苦，因為都已經8歲，但仍寄望佢有接近演出，贏就唔敢講。文家良雖然贏到第24W，不過今場都係五班，佢仲差1場非五班頭馬先畢業，不過相信難度唔大了。
第9場賽果：6-1-8-10
二重彩賽果：6-1(最後賠率20)